nibzard/narodne-novine-full-text-markdown huggingface dataset:
### NN 35/2017 (12.4.2017.), Pravilnik o izmjenama Pravilnika o sadržaju obračuna plaće, naknade plaće ili otpremnine

Ministarstvo rada i mirovinskoga sustava

762

Na temelju članka 93. stavka 4. Zakona o radu (»Narodne novine«, broj 93/14), ministar rada i mirovinskoga sustava donosi

PRAVILNIK

O IZMJENAMA PRAVILNIKA O SADRŽAJU OBRAČUNA PLAĆE, NAKNADE PLAĆE ILI OTPREMNINE

Članak 1.

U Pravilniku o sadržaju obračuna plaće, naknade plaće ili otpremnine (»Narodne novine«, broj 32/15 i 102/15), u članku 7., stavak 1. mijenja se i glasi:

»(1) Ako poslodavac na dan dospjelosti u cijelosti ne isplati plaću, naknadu plaće odnosno otpremninu, dužan je radniku uručiti dva obračuna, od kojih jedan u kojem će biti iskazan ukupan obračun plaće, naknade plaće odnosno otpremnine sukladno članku 2. i 3., odnosno članku 4., 5. i 6. ovoga Pravilnika, i drugi u kojem će biti iskazan iznos neisplaćene plaće odnosno dijela neisplaćene plaće, neisplaćene naknade plaće odnosno dijela neisplaćene nak­nade plaće ili neisplaćene otpremnine odnosno dijela neisplaćene otpremnine, u propisanom sadržaju, s oznakom imena i prezimena i vlastoručnog potpisa ovlaštene osobe poslodavca, ili potpisan od te osobe sukladno propisima koji uređuju napredni elektronički potpis, ako je obračun sastavljen i izdan kao elektronički zapis, kao i podatak o danu dospjelosti plaće, naknade plaće odnosno otpremnine, a koji ima snagu ovršne isprave.«

Članak 2.

U članku 9., stavci 2. i 3., mijenjaju se i glase:

»(2) Pri izradi obračuna neisplaćene ili djelomično neisplaćene plaće, odnosno naknade plaće, kao obvezni obrazac koristi se obrazac obračuna neisplaćene ili djelomično neisplaćene plaće, odnosno naknade plaće (obrazac NP1), koji je otisnut u prilogu ovoga Pravilnika i njegov je sastavni dio.

(3) Pri izradi obračuna neisplaćene ili djelomično neisplaćene otpremnine, kao obvezni obrazac koristi se obrazac obračuna neisplaćene ili djelomično neisplaćene otpremnine (obrazac NO1), koji je otisnut u prilogu ovoga Pravilnika i njegov je sastavni dio.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/16-01/16
 Urbroj: 524-03-01-01/2-17-23
 Zagreb, 29. ožujka 2017.

Ministar
 dr. sc. Tomislav Ćorić, v. r.

![](/files/_web/sluzbeni-dio/2017/129752/images/2527.jpg)

![](/files/_web/sluzbeni-dio/2017/129752/images/2519.jpg)
### NN 35/2017 (12.4.2017.), Rješenje o razrješenju predsjednika i članova Upravnog vijeća Državne škole za javnu upravu

Vlada Republike Hrvatske

759

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 12. stavka 2. Uredbe o osnivanju Državne škole za javnu upravu (»Narodne novine«, br. 144/10, 62/12, 112/12 i 72/15), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA DRŽAVNE ŠKOLE
 ZA JAVNU UPRAVU

1. Razrješuje se TOMISLAV MIČETIĆ dužnosti predsjednika Upravnog vijeća Državne škole za javnu upravu.

2. Razrješuju se dužnosti članovi Upravnog vijeća Državne škole za javnu upravu:

– DRAGICA KOVAČIĆ

– DALIBOR DVORNY

– prof. dr. sc. IVAN KOPRIĆ

– DAVORIN KAJFEŠ.

Klasa: 080-02/17-02/87
 Urbroj: 5030115/1-17-01
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 35/2017 (12.4.2017.), Rješenje o imenovanju predsjednika i članova Upravnog vijeća Državne škole za javnu upravu

VLADA REPUBLIKE HRVATSKE

760

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 12. stavka 2. Uredbe o osnivanju Državne škole za javnu upravu (»Narodne novine«, br. 144/10, 62/12, 112/12 i 72/15), Vlada Republike Hrvatske je na sjednici održanoj 31. ožujka 2017. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA DRŽAVNE ŠKOLE
 ZA JAVNU UPRAVU

1. Imenuje se dr. sc. MIHOVIL ŠKARICA predsjednikom Upravnog vijeća Državne škole za javnu upravu.

2. Za članove Upravnog vijeća Državne škole za javnu upravu, imenuju se:

– DRAGICA KOVAČIĆ

– prof. dr. sc. MIRKO KLARIĆ

– prof. dr. sc. IVAN KOPRIĆ

– TENA MIŠETIĆ.

Klasa: 080-02/17-01/144
 Urbroj: 5030115/1-17-01
 Zagreb, 31. ožujka 2017.

Predsjednik
 mr. sc. Andrej Plenković, v. r.
### NN 35/2017 (12.4.2017.), Odluka o prirezu porezu na dohodak Općine Bistra

OPĆINA BISTRA

772

Na temelju članka 21. Zakona o lokalnim porezima (»Narodne novine« 115/16) te članka 32. Statuta Općine Bistra (Službenik glasnik Općine Bistra 1/13), Općinsko vijeće na svojoj 29. sjednici održanoj 16. ožujka 2017. g. donosi

ODLUKU

O PRIREZU POREZU NA DOHODAK

Članak 1.

Ovom Odlukom Općina Bistra uvodi obveznicima poreza na dohodak obvezu plaćanja prireza porezu na dohodak.

Osim obveznika ovom Odlukom određuje se visina stope te način utvrđivanja i naplate prireza porezu na dohodak.

Članak 2.

Obveznici plaćanja prireza porezu na dohodak su svi obveznici poreza na dohodak koji imaju prebivalište ili uobičajeno boravište na području Općine Bistra.

Članak 3.

Prirez porezu na dohodak plaća se po stopi od 10%.

Osnovica prireza porezu na dohodak je porez na dohodak.

Članak 4.

Poslove u svezi s utvrđivanjem, naplatom i ovrhom prireza porezu na dohodak obavlja Porezna uprava, Ispostava Zaprešić, sukladno propisima koji reguliraju predmetnu oblast.

Članak 5.

Stupanjem na snagu ove Odluke prestaje važiti Odluka o prirezu porezu na dohodak (Službeni glasnik Općine Bistra: 17/02, »Narodne novine« 2/03).

Članak 6.

Ova Odluka stupa na snagu prvog dana u mjesecu koji slijedi nakon mjeseca u kojem je objavljena.

Klasa: 021-01/17-01/24
 Urbroj: 238/02-01/17-01
 Poljanica Bistranska, 16. ožujka 2017.

Predsjednik
 Općinskog vijeća
 Danijel Drviš, v. r.
### NN 35/2017 (12.4.2017.), Rješenje o dodjeli naziva »Referentni centar Ministarstva zdravstva za alkoholizam« Klinici za psihijatriju Kliničkog bolničkog centra »Sestre milosrdnice«, Zagreb

MINISTARSTVO ZDRAVSTVA

767

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za alkoholizam« na vrijeme od pet godina.

2. Klinika za psihijatriju Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za alkoholizam«.

3. »Referentni centar Ministarstva zdravstva za alkoholizam« Klinike za psihijatriju Kliničkog bolničkog centra »Sestre milosrdnice«, Zagreb, obvezna je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/23

Urbroj: 534-04-1-2/7-16-12

Zagreb, 23. ožujka 2017.

Ministar
 prof. dr. sc. Milan Kujundžić, dr. med., v. r.
### NN 35/2017 (12.4.2017.), Rješenje o dodjeli naziva »Referentni centar Ministarstva zdravstva za multipli mijelom i druge neoplastične poremećaje stanica koje luče imunoglobuline« Zavodu za hematologiju Klinike za unutarnje bolesti Kliničkog bolničkog centra Zagreb

MINISTARSTVO ZDRAVSTVA

768

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za hematologiju Klinike za unutarnje bolesti Kliničkog bolničkog centra Zagreb, dodjeljuje se naziv »Referentni centar Ministarstva zdravstva za multipli mijelom i druge neoplastične poremećaje stanica koje luče imunoglobuline« na vrijeme od pet godina.

2. Zavod za hematologiju Klinike za unutarnje bolesti Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za multipli mijelom i druge neoplastične poremećaje stanica koje luče imunoglobuline«.

3. »Referentni centar Ministarstva zdravstva za multipli mijelom i druge neoplastične poremećaje stanica koje luče imunoglobuline« Zavoda za hematologiju Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/19

Urbroj: 534-04-1-2/7-17-14

Zagreb, 23. ožujka 2017.

Ministar
 prof. dr. sc. Milan Kujundžić, dr. med., v. r.
### NN 35/2017 (12.4.2017.), Rješenje o dodjeli naziva »Referentni centar Ministarstva zdravstva za tipizaciju tkiva« Kliničkom zavodu za transfuzijsku medicinu i transplantacijsku biologiju Kliničkog bolničkog centra Zagreb

MINISTARSTVO ZDRAVSTVA

765

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za transfuzijsku medicinu i transplantacijsku biologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za tipizaciju tkiva« na vrijeme od pet godina.

2. Klinički zavod za transfuzijsku medicinu i transplantacijsku biologiju Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za tipizaciju tkiva«.

3. »Referentni centar Ministarstva zdravstva za tipizaciju tkiva« Kliničkog zavoda za transfuzijsku medicinu i transplantacijsku biologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/23

Urbroj: 534-04-1-2/7-16-12

Zagreb, 23. ožujka 2017.

Ministar
 prof. dr. sc. Milan Kujundžić, dr. med., v. r.
### NN 35/2017 (12.4.2017.), Rješenje o dodjeli naziva »Referentni centar Ministarstva zdravstva za intervencijsku gastroenterologiju« Klinici za unutarnje bolesti Kliničkog bolničkog centra Zagreb

MINISTARSTVO ZDRAVSTVA

766

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za intervencijsku gastroenterologiju« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva za »Referentni centar Ministarstva zdravstva za intervencijsku gastroenterologiju«.

3. »Referentni centar Ministarstva zdravstva za intervencijsku gastroenterologiju« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/03

Urbroj: 534-04-1-2/7-17-16

Zagreb, 23. ožujka 2017.

Ministar
 prof. dr. sc. Milan Kujundžić, dr. med., v. r.
### NN 35/2017 (12.4.2017.), Dopune popisa hrvatskih trgovačkih i znanstvenih naziva pojedinih vrsta proizvoda ribarstva

Ministarstvo poljoprivrede

763

Na temelju članka 60. stavka 2. podstavka 1. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

DOPUNE

POPISA HRVATSKIH TRGOVAČKIH I ZNANSTVENIH NAZIVA POJEDINIH VRSTA PROIZVODA RIBARSTVA

I.

U Popisu hrvatskih trgovačkih i znanstvenih naziva pojedinih vrsta proizvoda ribarstva (»Narodne novine«, broj 147/2014 i 137/2015) u točki 2 tablica 2. VRSTE SLATKOVODNIH RIBA uz navođenje hrvatskog trgovačkog naziva »bijeli glavaš« dodaje se »bijeli tolstolobik«, te se uz navođenje vrste »sivi glavaš« dodaje i naziv »sivi tolstolobik«, tako da u konačnici u tablici 2. VRSTE SLATKOVODNIH RIBA stoji:

|  |  |
| --- | --- |
| HRVATSKI TRGOVAČKI NAZIV | ZNANSTVENI NAZIV |
| bijeli glavaš, bijeli tolstolobik | Hypophthalmichthys molitrix |
| sivi glavaš, sivi tolstolobik | Hypophthalmichthys nobilis |

II.

Ovaj Popis stupa na snagu dan nakon dana objave u »Narodnim novinama«.

Klasa: 011-02/11-01/111

Urbroj: 525-13/0342-17-35

Zagreb, 23. ožujka 2017.

Ministar poljoprivrede
 Tomislav Tolušić, dipl. iur., v. r..
### NN 36/2017 (13.4.2017.), Rješenje o razrješenju pomoćnika ministra financija

Vlada Republike Hrvatske

775

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O RAZRJEŠENJU POMOĆNIKA
 MINISTRA FINANCIJA

Razrješuje se ZVONKO ŠAKIĆ dužnosti pomoćnika ministra financija, radi odlaska na novu dužnost.

Klasa: 080-02/17-02/112
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o imenovanju glavnog tajnika Ministarstva financija

VLADA REPUBLIKE HRVATSKE

776

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU GLAVNOG TAJNIKA MINISTARSTVA FINANCIJA

Imenuje se ZVONKO ŠAKIĆ glavnim tajnikom Ministarstva financija, na razdoblje od četiri godine.

Klasa: 080-02/17-01/171
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o razrješenju članova Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

VLADA REPUBLIKE HRVATSKE

777

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 3. Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, broj 79/06), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O RAZRJEŠENJU ČLANOVA UPRAVNOG ODBORA FONDA ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ
 DOMOVINSKOG RATA

Razrješuju se dužnosti članovi Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata:

– MIODRAG DEMO, imenovan na prijedlog radnog tijela Hrvatskoga sabora matičnog za pitanja hrvatskih branitelja iz Domovinskog rata

– NENAD KRIŽIĆ, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji.

Klasa: 080-02/17-02/111
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o imenovanju članova Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

VLADA REPUBLIKE HRVATSKE

778

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 3. Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, broj 79/06), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU ČLANOVA UPRAVNOG ODBORA FONDA ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ
 DOMOVINSKOG RATA

Za članove Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata, imenuju se:

– MILIJAN BRKIĆ, na prijedlog radnog tijela Hrvatskoga sabora matičnog za pitanja hrvatskih branitelja iz Domovinskog rata

– MIRJANA TONKOVIĆ, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji.

Klasa: 080-02/17-01/170
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o razrješenju predsjednice i članova Upravnog vijeća Hrvatskog hidrografskog instituta

VLADA REPUBLIKE HRVATSKE

779

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 33. stavaka 2. i 5. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA HRVATSKOG HIDROGRAFSKOG INSTITUTA

1. Razrješuje se RENATA BLAŽEKOVIĆ dužnosti predsjednice Upravnog vijeća Hrvatskog hidrografskog instituta, na koju je imenovana kao predstavnica ministarstva nadležnog za poslove pomorstva.

2. Razrješuju se dužnosti članovi Upravnog vijeća Hrvatskog hidrografskog instituta:

– IVAN VUKOVIĆ, na koju je imenovan kao predstavnik ministarstva nadležnog za poslove obrane

– prof. dr. sc. DRAGAN POLJAK, na koju je imenovan kao predstavnik ministarstva nadležnog za poslove znanosti

– DANKA MIHALJEVIĆ, na koju je imenovana kao predstavnica središnjeg tijela državne uprave nadležnog za financije

– ANAMARIJA MATAK, na koju je imenovana kao predstavnica središnjeg tijela državne uprave nadležnog za zaštitu okoliša

– ZORAN NIČENO, na koju je imenovan kao predstavnik središnjeg tijela državne uprave nadležnog za unutarnje poslove

– VLADIMIR MAJETIĆ, na koju je imenovan kao predstavnik središnjeg tijela državne uprave nadležnog za geodetske poslove

– MIRO LAKOŠ, na koju je imenovan kao predstavnik iz redova stručnih djelatnika Instituta.

Klasa: 080-02/17-02/94
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o imenovanju predsjednika i članova Upravnog vijeća Hrvatskog hidrografskog instituta

VLADA REPUBLIKE HRVATSKE

780

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG HIDROGRAFSKOG INSTITUTA

1. Imenuje se LUKŠA ČIČOVAČKI predsjednikom Upravnog vijeća Hrvatskog hidrografskog instituta, kao predstavnik ministarstva nadležnog za poslove pomorstva.

2. Za članove Upravnog vijeća Hrvatskog hidrografskog instituta imenuju se:

– brigadir DRAGIŠA KONSA, predstavnik ministarstva nadležnog za poslove obrane

– prof. dr. sc. GORAN PETROVIĆ, predstavnik ministarstva nadležnog za poslove znanosti

– DANKA MIHALJEVIĆ, predstavnica središnjeg tijela državne uprave nadležnog za financije

– KSENIJA MATOŠOVIĆ, predstavnica središnjeg tijela državne uprave nadležnog za zaštitu okoliša

– ZORAN NIČENO, predstavnik središnjeg tijela državne uprave nadležnog za unutarnje poslove

– NADA UJEVIĆ, predstavnica središnjeg tijela državne uprave nadležnog za geodetske poslove

– mr. sc. GORAN OLUJIĆ, predstavnik iz redova stručnih djelatnika Instituta.

Klasa: 080-02/17-01/154
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.

781
### NN 36/2017 (13.4.2017.), Rješenje o razrješenju članova Upravnog vijeća Agencije za vodne putove

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/08), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA AGENCIJE ZA VODNE PUTOVE

Razrješuju se dužnosti članovi Upravnog vijeća Agencije za vodne putove:

– JANKO BRNARDIĆ, na koju je imenovan kao predstavnik središnjeg tijela državne uprave nadležnog za unutarnju plovidbu

– GORAN BOŠNJAK, na koju je imenovan kao predstavnik središnjeg tijela državne uprave nadležnog za unutarnju plovidbu

– IVICA ŠTEFIČIĆ, na koju je imenovan kao predstavnik središnjeg tijela državne uprave nadležnog za unutarnju plovidbu

– DARKO PAVLOVIĆ, na koju je imenovan kao predstavnik središnjeg tijela državne uprave nadležnog za zaštitu okoliša

– ZORAN RAVLIĆ, na koju je imenovan kao predstavnik središnjeg tijela državne uprave nadležnog za financije

– DRAŽEN KUREČIĆ, na koju je imenovan kao predstavnik središnjeg tijela državne uprave nadležnog za upravljanje vodama

– SINIŠA KUKIĆ, na koju je imenovan kao predstavnik Hrvatskih voda.

Klasa: 080-02/17-02/80
 Urbroj: 5030115/1-17-04
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o imenovanju članova Upravnog vijeća Agencije za vodne putove

VLADA REPUBLIKE HRVATSKE

782

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/08), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU ČLANOVA UPRAVNOG VIJEĆA AGENCIJE ZA VODNE PUTOVE

Za članove Upravnog vijeća Agencije za vodne putove, imenuju se:

– JEROLIMA PAVLOVIĆ, predstavnica središnjeg tijela državne uprave nadležnog za unutarnju plovidbu

– doc. dr. sc. DUŠKA KUNŠTEK, predstavnica središnjeg tijela državne uprave nadležnog za unutarnju plovidbu

– ZRINKA ČOBANKOVIĆ, predstavnica središnjeg tijela državne uprave nadležnog za unutarnju plovidbu

– SAŠA RADOJEVIĆ, predstavnik središnjeg tijela državne uprave nadležnog za zaštitu okoliša

– ZORAN RAVLIĆ, predstavnik središnjeg tijela državne uprave nadležnog za financije

– ELIZABETA KOS, predstavnica središnjeg tijela državne uprave nadležnog za upravljanje vodama

– SILVIJA SITAR, predstavnica Hrvatskih voda.

Klasa: 080-02/17-01/122
 Urbroj: 5030115/1-17-04
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o razrješenju člana Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

783

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/01, 90/05, 80/08, 38/09 i 148/13), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA OBNOVU I RAZVOJ
 GRADA VUKOVARA

Razrješuje se DRAGAN JELIĆ dužnosti člana Upravnog odbora Fonda za obnovu i razvoj Grada Vukovara, na koju je imenovan na prijedlog Ministarstva regionalnoga razvoja i fondova Europske unije.

Klasa: 080-02/17-02/114
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Rješenje o imenovanju članice Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

784

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/01, 90/05, 80/08, 38/09 i 148/13), Vlada Republike Hrvatske je na sjednici održanoj 6. travnja 2017. godine donijela

RJEŠENJE

O IMENOVANJU ČLANICE UPRAVNOG ODBORA FONDA ZA OBNOVU I RAZVOJ
 GRADA VUKOVARA

Imenuje se KRISTINA BILIĆ članicom Upravnog odbora Fonda za obnovu i razvoj Grada Vukovara, na prijedlog Ministarstva regionalnoga razvoja i fondova Europske unije.

Klasa: 080-02/17-01/172
 Urbroj: 5030115/1-17-02
 Zagreb, 6. travnja 2017.

Predsjednik
 mr. sc. Andrej Plenković, v. r.
### NN 36/2017 (13.4.2017.), Odluka o rasporedu sredstava za interventne zahvate prema posebnom nalogu ministra županijskim upravama za ceste u 2017. godini

MINISTARSTVO MORA, PROMETA I INFRASTRUKTURE

785

Na temelju članka 5. Pravilnika o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini (»Narodne novine«, broj 28/2017), ministar mora, prometa i infrastrukture donosi

ODLUKU

O RASPOREDU SREDSTAVA ZA INTERVENTNE ZAHVATE PREMA POSEBNOM NALOGU MINISTRA ŽUPANIJSKIM UPRAVAMA ZA CESTE U 2017. GODINI

Članak 1.

Na temelju članka 1. Pravilnika o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini, utvrđena su ukupna sredstva u iznosu od 48.000.000,00 kuna, koja se raspoređuju županijskim upravama za ceste za održavanje, rekonstrukciju i građenje županijskih i lokalnih cesta iz sredstava koja će Hrvatske ceste d.o.o. ostvariti u 2017. godini temeljem članka 91. Zakona o cestama.

Na temelju članka 5. Pravilnika, sredstva u iznosu od 25.000.000,00 kuna namijenjena su za interventne zahvate prema posebnom nalogu ministra mora, prometa i infrastrukture.

Članak 2.

Sredstva za interventne zahvate iz članka 1. stavak 2. ove Odluke raspoređuju se na temelju mjerila iz članka 92. stavak 1. Zakona o cestama (»Narodne novine« br. 84/2011, 22/2013, 54/2013, 148/2013 i 92/2014), kako je navedeno u Tablici br. 1.

Tablica br. 1.

|  |  |  |
| --- | --- | --- |
| Red. broj | Županijska uprava za ceste | Raspoređeni iznos |
| 1 | 2 | 3 |
| 1. | Sisačko-moslavačke županije | 3.000.000,00 kn |
| 2. | Karlovačke županije | 3.500.000,00 kn |
| 3. | Koprivničko-križevačke županije | 2.000.000,00 kn |
| 4. | Bjelovarsko-bilogorske županije | 2.000.000,00 kn |
| 5. | Ličko-senjske županije | 4.000.000,00 kn |
| 6. | Virovitičko-podravske županije | 4.000.000,00 kn |
| 7. | Požeško-slavonske županije | 1.500.000,00 kn |
| 8. | Zadarske županije | 2.000.000,00 kn |
| 9. | Šibensko-kninske županije | 3.000.000,00 kn |
| UKUPNO: | | 25.000.000,00 kn |

Članak 3.

U svrhu reguliranja međusobnih odnosa i uvjeta korištenja raspoređenih sredstava, a po donošenju ove Odluke, sklopit će se između Hrvatskih cesta d.o.o. i svake od županijskih uprava za ceste iz članka 2. ove Odluke ugovor o financiranju županijskih i lokalnih cesta iz izvora sredstava Hrvatskih cesta d.o.o.

Članak 4.

Sredstva iz članka 2. stavak 2. ovog Pravilnika doznačivat će se županijskim upravama za ceste na temelju dostavljenih ugovora i dostavljenih ovjerenih situacija, odnosno računa izvoditelja za izvedene radove na županijskim i lokalnim cestama.

Članak 5.

U slučaju izostanka korištenja odobrenih sredstava iz članka 2. ove Odluke u 2017. godini, županijske uprave za ceste obvezne su Hrvatskim cestama d.o.o. detaljno obrazložiti i opravdati nastali događaj te zatražiti produženje roka korištenja sredstava u narednoj, 2018. godini.

Članak 6.

Ova Odluka stupa na snagu danom donošenja.

Klasa: 011-02/17-04/07

Urbroj: 530-05-3-2-2-17-3

Zagreb, 31. ožujka 2017.

Ministar
 Oleg Butković, v. r.
### NN 37/2017 (14.4.2017.), Plan prijma u državnu službu Državnog ureda za reviziju za 2017. godinu

Državni ured za reviziju

796

Na temelju odredaba članaka 9. i 17. Zakona o Državnom uredu za reviziju (»Narodne novine«, broj 80/11) i članka 43. stavka 2. točka c. Zakona o državnim službenicima (»Narodne novine«, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15 i 138/15), a sukladno Državnom proračunu Republike Hrvatske za 2017. godinu (»Narodne novine«, broj 119/16), glavni državni revizor donosi

PLAN

PRIJMA U DRŽAVNU SLUŽBU DRŽAVNOG UREDA ZA REVIZIJU ZA 2017. GODINU

I.

Ovim Planom prijma utvrđuje se prijam u državnu službu državnih revizora i službenika u Državni ured za reviziju tijekom 2017. godine.

II.

Utvrđuje se da je Pravilnikom o unutarnjem redu Državnog ureda za reviziju predviđeno zapošljavanje ukupno 343 zaposlenika, a zaposleno je 276 zaposlenika.

III.

U Državnom uredu za reviziju u 2017. godini planira se prijam na neodređeno vrijeme:

– 13 (trinaest) revizora/revizorica – službenika/službenica sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem,

– 4 (četiri) vježbenika/vježbenice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem,

– 3 (tri) službenika/službenice srednje stručne spreme.

IV.

Na temelju ovog Plana prijma slobodna radna mjesta popunjavat će se putem javnog natječaja koji će biti posebno objavljen.

V.

Financijska sredstva za planirani prijam u državnu službu, u skladu s odredbama članka 3. stavka 1. i 2. Zakona o Državnom uredu za reviziju, planirana su Financijskim planom Državnog ureda za reviziju za 2017. i osigurana u Državnom proračunu Republike Hrvatske za 2017. godinu.

VI.

Ovaj Plan prijma stupa na snagu danom objave, a objavit će se u »Narodnim novinama«, dnevnom listu »Večernji list«, na mrežnim stranicama Ministarstva uprave i Državnog ureda za reviziju.

Klasa: 112-01/17-01/8

Urbroj: 613-01-01-17-1

Zagreb, 11. travnja 2017.

Glavni državni revizor
 mr. Ivan Klešić, dipl. oec., v. r.
### NN 37/2017 (14.4.2017.), Indeks proizvođačkih cijena industrijskih proizvoda na domaćem tržištu u ožujku 2017.

Državni zavod za statistiku

794

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2017.

Indeks proizvođačkih cijena industrijskih proizvoda na domaćem tržištu u ožujku 2017. u odnosu na veljaču 2017. iznosi 99,7.

Klasa: 954-02/17-01/06

Urbroj: 555-06-03-03-17-08

Zagreb, 11. travnja 2017.

Ravnatelj
 Marko Krištof, v. r.
### NN 37/2017 (14.4.2017.), Odluka o davanju naknadne suglasnosti na Izmjene i dopune Statuta Hrvatskoga zavoda za zapošljavanje

VLADA REPUBLIKE HRVATSKE

790

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 71. Zakona o posredovanju pri zapošljavanju i pravima za vrijeme nezaposlenosti (»Narodne novine«, broj 16/17), Vlada Republike Hrvatske je na sjednici održanoj 13. travnja 2017. godine donijela

ODLUKU

O DAVANJU NAKNADNE SUGLASNOSTI NA IZMJENE I DOPUNE STATUTA HRVATSKOGA ZAVODA ZA ZAPOŠLJAVANJE

I.

Daje se naknadna suglasnost na Izmjene i dopune Statuta Hrvatskoga zavoda za zapošljavanje, koje je Upravno vijeće Hrvatskoga zavoda za zapošljavanje donijelo Odlukom, klase: 023-01/17-01/01, urbroja: 344-70/1-17-69, na sjednici održanoj 13. ožujka 2017. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/56

Urbroj: 50301-25/12-17-6

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 38/2017 (19.4.2017.), Odluka o raspisivanju izbora za članove predstavničkih tijela jedinica lokalne i područne (regionalne) samouprave

Vlada Republike Hrvatske

807

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12 i 121/16), Vlada Republike Hrvatske je na sjednici održanoj 13. travnja 2017. godine donijela

ODLUKU

O RASPISIVANJU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se izbori za članove predstavničkih tijela jedinica lokalne i područne (regionalne) samouprave.

II.

Za dan provedbe izbora određuje se nedjelja, 21. svibnja 2017. godine.

III.

Danom stupanja na snagu ove Odluke prestaje mandat svih članova predstavničkih tijela jedinica lokalne i područne (regionalne) samouprave.

Danom stupanja na snagu ove Odluke prestaju obnašati dužnost povjerenici Vlade Republike Hrvatske imenovani za obavljanje poslova iz nadležnosti predstavničkih tijela u gradovima: Daruvaru, Dubrovniku, Sinju, Splitu, Varaždinu i Varaždinskim Toplicama, te općinama: Ferdinandovac, Kolan, Lanišće, Milna, Sikirevci, Štitar, Velika Kopanica i Višnjan – Visignano.

IV.

Ova Odluka objavit će se u »Narodnim novinama«, a stupa na snagu 20. travnja 2017. godine.

Klasa: 022-03/17-04/124

Urbroj: 50301-24/06-17-2

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 38/2017 (19.4.2017.), Odluka o raspisivanju izbora za općinske načelnike, gradonačelnike i župane te njihove zamjenike

VLADA REPUBLIKE HRVATSKE

808

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12 i 121/16), a u vezi s člancima 40. i 41. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 13. travnja 2017. godine donijela

ODLUKU

O RASPISIVANJU IZBORA ZA OPĆINSKE NAČELNIKE, GRADONAČELNIKE I ŽUPANE TE NJIHOVE ZAMJENIKE

I.

Raspisuju se izbori za općinske načelnike, gradonačelnike i župane te njihove zamjenike.

II.

U jedinicama lokalne samouprave koje imaju do 10.000 stanovnika bira se jedan zamjenik općinskog načelnika, odnosno gradonačelnika.

U jedinicama lokalne samouprave koje imaju više od 10.000 stanovnika, u gradovima sjedištima županija, odnosno županijama, biraju se dva zamjenika općinskog načelnika, gradonačelnika, odnosno župana.

III.

Za dan provedbe izbora određuje se nedjelja, 21. svibnja 2017. godine.

IV.

Ova Odluka objavit će se u »Narodnim novinama«, a stupa na snagu 20. travnja 2017. godine.

Klasa: 022-03/17-04/124

Urbroj: 50301-24/06-17-6

Zagreb, 13. travnja 2017.

Predsjednik
 mr. sc. Andrej Plenković, v. r.
### NN 38/2017 (19.4.2017.), Odluka o izmjenama i dopuni Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

801

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IZMJENAMA I DOPUNI ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15 i 43/16) u točki III. podtočki I. Odluke alineja 8. mijenja se i glasi: »prof. dr. sc. Alen Host, dekan Ekonomskog fakulteta Sveučilišta u Rijeci,«.

U točki III. podtočki I. alineja 10. mijenja se i glasi: »prof. dr. sc. Maja Fredotović, dekanica Ekonomskog fakulteta Sveučilišta u Splitu,«.

U točki III. podtočki 1. ispred alineje 12. dodaje se nova alineja 12. koja glasi: »dr. sc. Maruška Vizek, ravnateljica Ekonomskog instituta,«.

Dosadašnje alineje 12., 13. i 14. postaju alineje 13., 14. i 15.

U točki III. podtočki I. alineja 15. mijenja se i glasi: »Vladimir Nišević, glavni urednik Poslovnog dnevnika.«.

II.

Ova Odluka stupa na snagu danom donošenja.

Klasa: 020-03/17-03/02

Urbroj: 71-06-01/1-17-1

Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Odluka o razrješenju Nikice Valentića dužnosti posebnog savjetnika Predsjednice Republike Hrvatske za gospodarska pitanja

PREDSJEDNICA REPUBLIKE HRVATSKE

802

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O RAZRJEŠENJU POSEBNOG SAVJETNIKA PREDSJEDNICE REPUBLIKE HRVATSKE ZA GOSPODARSKA PITANJA

NIKICA VALENTIĆ razrješuje se dužnosti posebnog savjetnika Predsjednice Republike Hrvatske za gospodarska pitanja.

Ova Odluka stupa na danom donošenja.

Klasa: 080-02/17-01/04

Urbroj: 71-06-01/1-17-2

Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Odluka o razrješenju Nataše Jovičić dužnosti posebne savjetnice Predsjednice Republike Hrvatske za pitanja holokausta

PREDSJEDNICA REPUBLIKE HRVATSKE

803

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O RAZRJEŠENJU POSEBNE SAVJETNICE PREDSJEDNICE REPUBLIKE HRVATSKE ZA PITANJA HOLOKAUSTA

NATAŠA JOVIČIĆ razrješuje se dužnosti posebne savjetnice Predsjednice Republike Hrvatske za pitanja holokausta.

Ova Odluka stupa na snagu danom donošenja.

Klasa: 080-02/17-01/05

Urbroj: 71-06-01/1-17-1

Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Odluka o imenovanju dr. sc. Anđelka Akrapa posebnim savjetnikom Predsjednice Republike Hrvatske za demografsku obnovu

PREDSJEDNICA REPUBLIKE HRVATSKE

804

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU POSEBNOG SAVJETNIKA PREDSJEDNICE REPUBLIKE HRVATSKE ZA DEMOGRAFSKU OBNOVU

Dr. sc. ANĐELKO AKRAP imenuje se posebnim savjetnikom Predsjednice Republike Hrvatske za demografsku obnovu.

Ova Odluka stupa na snagu danom donošenja.

Klasa: 080-02/17-01/06

Urbroj: 71-06-01/1-17-1

Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Odluka o imenovanju Branka Lustiga posebnim savjetnikom Predsjednice Republike Hrvatske za pitanja holokausta

PREDSJEDNICA REPUBLIKE HRVATSKE

805

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU POSEBNOG SAVJETNIKA PREDSJEDNICE REPUBLIKE HRVATSKE ZA PITANJA HOLOKAUSTA

BRANKO LUSTIG imenuje se posebnim savjetnikom Predsjednice Republike Hrvatske za pitanja holokausta.

Ova Odluka stupa na snagu 1. travnja 2017. godine.

Klasa: 080-02/17-01/07

Urbroj: 71-06-01/1-17-1

Zagreb, 31. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Odluka o opozivu Darka Javorskog dužnosti izvanrednog i opunomoćenog veleposlanika Republike Hrvatske u Arapskoj Republici Egipat, sa sjedištem u Kairu

PREDSJEDNICA REPUBLIKE HRVATSKE

806

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/14-02/23, urbroj: 5030115/1-17-11 od 5. travnja 2017., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Darko Javorski opoziva se dužnosti izvanrednog i opunomoćenog veleposlanika Republike Hrvatske u Arapskoj Republici Egiptu, sa sjedištem u Kairu, dužnosti izvanrednog i opunomoćenog veleposlanika Republike Hrvatske u Republici Sudanu, sa sjedištem u Kairu, dužnosti izvanrednog i opunomoćenog veleposlanika Repub­like Hrvatske u Hašemitskoj Kraljevini Jordanu, sa sjedištem u Kairu, dužnosti izvanrednog i opunomoćenog veleposlanika Republike Hrvatske u Libanonskoj Republici, sa sjedištem u Kairu, dužnosti izvanrednog i opunomoćenog veleposlanika Republike Hrvatske u Saveznoj Demokratskoj Republici Etiopiji, sa sjedištem u Kairu, dužnosti izvanrednog i opunomoćenog veleposlanika Republike Hrvatske u Kraljevini Bahreinu, sa sjedištem u Kairu, dužnosti izvanrednog i opunomoćenog veleposlanika Republike Hrvatske u Ujedinjenim Arapskim Emiratima, sa sjedištem u Kairu i dužnosti predstavnika Republike Hrvatske pri Afričkoj uniji.

Ova Odluka stupa na snagu 30. lipnja 2017. godine.

Klasa: 018-07/17-02/03

Urbroj: 71-06-01/1-17-3

Zagreb, 10. travnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 38/2017 (19.4.2017.), Obvezatne upute broj L-III – Obrasci za pripremu i provedbu izbora

DRŽAVNO IZBORNO POVJERENSTVO REPUBLIKE HRVATSKE

813

Na osnovi članka 48. Zakona o lokalnim izborima (»Narodne novine«, broj 144/12 i 121/16, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) u sastavu Branko Hrvatin, dipl. iur., predsjednik, Vesna Fabijančić-Križanić, dipl. iur., potpredsjednica, Ana Lovrin, dipl. iur., potpredsjednica, Jakob Miletić, dipl. iur., potpredsjednik, Renata Šantek, dipl. iur., potpredsjednica, Slaven Hojski, dipl. iur., član, Janja Horvat Drobnjak, dipl. iur., članica, Emil Tomljanović, dipl. iur., član i Josip Vresk, dipl. iur., član, na sjednici održanoj 13. travnja 2017., donijelo je

OBVEZATNE UPUTE BROJ L-III

OBRASCI ZA PRIPREMU I PROVEDBU IZBORA

1. Određivanje biračkih mjesta i imenovanje biračkih odbora za provedbu izbora za članove predstavničkih tijela jedinica lokalne i područne (regionalne) samouprave, izbora za općinske načelnike, gradonačelnike i župane te njihove zamjenike, te izbora za zamjenike općinskih načelnika, gradonačelnika i župana iz reda pripadnika nacionalnih manjina odnosno za zamjenike općinskih načelnika iz reda pripadnika hrvatskog naroda (dalje: lokalni izbori), provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OL.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za određivanje biračkih mjesta i imenovanje biračkih odbora su:

– OL-9 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora,

– OL-10 – Izjava o prihvaćanju dužnosti člana biračkog odbora za provedbu lokalnih izbora,

– OL-11 – Rješenje o određivanju biračkih mjesta na području općine/grada,

– OL-12 – Rješenje o određivanju biračkih mjesta na području Grada Zagreba,

– OL-13 – Rješenje o imenovanju biračkog odbora,

– OL-14 – Rješenje o imenovanju biračkog odbora na području Grada Zagreba.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute objavit će se u »Narodnim novinama«, a stupaju na snagu 20. travnja 2017.

7. Ove Obvezatne upute objavljuju se i na internetskim stranicama Državnog izbornog povjerenstva www.izbori.hr.

Klasa: 013-06/17-01/05

Urbroj: 507-03/03-17-5

Zagreb, 13. travnja 2017.

Predsjednik
 Branko Hrvatin, dipl. iur., v. r.

![](/files/_web/sluzbeni-dio/2017/129758/images/3050.jpg)

![](/files/_web/sluzbeni-dio/2017/129758/images/3039.jpg)

![](/files/_web/sluzbeni-dio/2017/129758/images/3031.jpg)

![](/files/_web/sluzbeni-dio/2017/129758/images/3022.jpg)

![](/files/_web/sluzbeni-dio/2017/129758/images/3012.jpg)

![](/files/_web/sluzbeni-dio/2017/129758/images/3004.jpg)
### NN 38/2017 (19.4.2017.), Odluka o visini stope prireza porezu na dohodak Općine Stara Gradiška

Općina Stara Gradiška

824

Na temelju članaka 42. stavka 1. točke 1. Zakona o lokalnim porezima (»Narodne novine« broj 115/16) i članka 32. Statuta Općine Stara Gradiška (»Službeni vjesnik Brodsko-posavske županije« br. 14/09 i »Službeni vjesnik Općine Stara Gradiška« br. 1/11 i 1/13) Općinsko vijeće Općine Stara Gradiška na 27. sjednici održanoj 6. travnja 2017. godine, donijelo je

ODLUKU

O VISINI STOPE PRIREZA POREZU NA DOHODAK

Članak 1.

Ovom Odlukom utvrđuje se visina stope prireza porezu na dohodak.

Članak 2.

Prirez porezu na dohodak plaćaju obveznici poreza na dohodak koji imaju prebivalište ili uobičajeno boravište na području općine Stara Gradiška.

Članak 3.

Prirez porezu na dohodak plaća se po stopi od 5%.

Članak 4.

Poslove u svezi s utvrđivanjem i naplatom prireza porezu na dohodak obavlja Ministarstvo financija, Porezna uprava.

Članak 5.

Ova Odluka objavit će se u »Narodnim novinama« i »Službenom vjesniku Općine Stara Gradiška«, a stupa na snagu 1. svibnja 2017. godine.

Klasa: 400-06/17-01/04

Urbroj: 2178/24-03-17-7

Stara Gradiška, 6. travnja 2017.

OPĆINSKO VIJEĆE
 OPĆINE STARA GRADIŠKA

Predsjednik
 Općinskog vijeća
 Zvonko Pejaković, v. r.